b'\n_START_ARTICLE_\nKairon kansainv\xc3\xa4liset kirjamessut\n_START_PARAGRAPH_\nKairon kansainv\xc3\xa4liset kirjamessut ovat kirjoihin ja kirjallisuuteen keskittynyt messutapahtuma, joka j\xc3\xa4rjestet\xc3\xa4\xc3\xa4n vuosittain tammikuun viimeisell\xc3\xa4 viikolla Kairossa, Egyptiss\xc3\xa4._NEWLINE_Kairon kirjamessut ovat arabimaiden suurimmat ja vanhimmat kirjamessut. Ensimm\xc3\xa4iset messut pidettiin vuonna 1969, samaan aikaan Kairon perustamisen tuhatvuotisjuhlien kanssa. Tapahtumassa vierailee vuosittain noin kaksi miljoonaa k\xc3\xa4vij\xc3\xa4\xc3\xa4, ja vuonna 2006 tapahtuma oli sek\xc3\xa4 vierailijoiden ett\xc3\xa4 n\xc3\xa4ytteilleasettajien m\xc3\xa4\xc3\xa4r\xc3\xa4ss\xc3\xa4 mitattuna maailman toiseksi suurin kirja-alan tapahtuma Frankfurtin kirjamessujen j\xc3\xa4lkeen. Messut ovat erityisen merkitt\xc3\xa4v\xc3\xa4 arabiankielisen kirjallisuuden julkaisutapahtuma.'